Diari Oficial de la Generalitat Valenciana


Sumari del DOGV 3433, del 12-02-1999 (1999/387)

ACORD de 16 de desembre de 1998, de la Comissió Territorial d'Urbanisme de Castelló, relatiu a la modificació puntual núm. 6 del Pla General de Burriana.
---------------------------------------------------------------------------------------------------------------------------------------------------------

### Dades del document

Número de DOGV
:   3433

Data del DOGV
:   12-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/387


Data del document
:   16-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Borriana
    * pla d'urbanisme

ACORD de 16 de desembre de 1998, de la Comissió Territorial d'Urbanisme de Castelló, relatiu a la modificació puntual núm. 6 del Pla General de Burriana. [1999/X387]
  
Vist l'expedient relatiu a la modificació puntual núm. 6 del Pla General de Burriana, i de conformitat amb els següents:
  
Antecedents de fet
  
Primer
  
El Plenari de l'Ajuntament de Burriana, en sessió de 2 de juliol de 1998, adoptà l'acord d'exposar al públic la modificació puntual núm. 6 del Pla General, mitjançant anunci publicat en el periòdic Mediterráneo, de data 16 de juliol de 1998, i en el Diari Oficial de la Generalitat Valenciana núm. 3.313, de 21 d'agost.
  
Transcorregut el període d'informació al públic, durant el qual no es produí cap al·legació, quedà aprovada provisionalment la modificació l'1 d'octubre de 1998.
  
Segon
  
El projecte de modificació està compost de memòria descriptiva i justificativa, així com de plans.
  
Es pretenen dues modificacions l'objecte de les quals és canviar l'ordenació detallada de la unitat d'execució A-5 del sòl urbà del Pla General de Burriana.
  
Es justifiquen ambdues modificacions en sengles errors a l'hora d'aprovar el Pla General. La primera d'aquestes indica que per un error de delineació s'inclogué part de l'edifici "La Passarel·la", i es va deixar fora d'ordenació, ja que la vorera del carrer quedava interrompuda pel dit edifici, mentre que la segona es justifica que a causa d'un error, l'alineació de l'illa que dóna al carrer de la Farola no s'ajusta al traçat lògic, amb la qual cosa es trenca la continuïtat de la façana urbana ja que sobreïx aproximadament 2 metres respecte de la línia que uneix l'aresta de l'edifici "La Passarel·la" i el tancament de la parcel·la ja consolidada a l'altre costat de la unitat d'execució.
  
La primera de les modificacions es planteja ajustant el carrer a la façana de l'edifici i queda marcat amb una cota que defineix l'amplària del vial 8 m. Això suposa una retirada aproximada de 2 metres en l'alineació de l'illa oposada a l'edifici que veu reduïda la seua superfície.
  
Per la seua banda, la segona s'esmena retirant l'alineació fins a la prolongació de les alineacions ja consolidades reduint la superfície de l'illa i ampliant l'amplària de la vorera
  
Tercer
  
Amb data 28 de juliol de 1998, el sotssecretari d'Urbanisme i Ordenació Territorial emet l'informe previ.
  
La Direcció General de Règim Econòmic, Àrea d'Infraestructures, Servei de Gestió i Supervisió de Projectes i Construccions, pertanyent a la Conselleria de Cultura, Educació i Ciència, emet informe favorable el 17 de setembre de 1998.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
La documentació està completa, a l'efecte d'allò que s'ha disposat en l'article 27 de la LRAU.
  
Tercer
  
La modificació puntual núm. 6 del Pla General de Burriana, en l'àmbit de la unitat d'execució A-5 del sòl urbà, comporta el canvi de l'ordenació detallada en la dita unitat d'execució, mitjançant dues modificacions justificades en sengles errors a l'hora d'aprovar el Pla General, i no suposa un canvi substancial d'aquest ni tampoc un augment de l'aprofitament lucratiu, ja que es tracta únicament d'ajustar els errors, ja citats, a una millor adequació urbanística.
  
Quart
  
De conformitat amb allò que s'ha establit en els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que s'ha exposat anteriorment, el ple de la Comissió Territorial d'Urbanisme de Castelló, a proposta del sotssecretari, i vist el dictamen de la Comissió Informativa, acorda aprovar definitivament la modificació puntual núm. 6 del Pla General de Burriana.
  
Contra l'anterior acord, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjuí de qualsevol altra via de recurs que s'estime procedent.
  
Castelló de la Plana, 16 de desembre de 1998.- El secretari de la Comissió Territorial d'Urbanisme: Fernando Renau Faubel.